《赴刘子维约同郭渭石刘孟元游少林晚宿法王寺》
清代·窦克勤

逶迤岳下共徘徊，次第登临一径开。寺护荒烟邻虎窟，潭浮肃气近龙台。

青山暮影随波转，白雪高吟爱月来。为叩僧门聊一问，红尘何处是蓬莱。

作者简介：（1653—1708）清河南柘城人，字敏修，号遁斋，一号静庵。康熙二十七年进士，授检讨。生平以昌明理学为己任。有《泌阳学条规》等。